Armata Națională a Republicii Moldova pregătește ordinul de chemare pentru rezerviști, exercițiile fiind în curs de desfășurare. Obiectivul, verificarea competențelor și familiarizarea acestora cu echipamentul și armamentul utilizat.
Conform Ministerului Apărării al Republicii Moldova, sesiunile de pregătire vor avea o durată de cinci zile și vor servi la evaluarea abilităților rezerviștilor, precum și la familiarizarea acestora cu echipamentul și armamentul utilizat de către Armata Națională.
Pentru participare, rezerviștii vor fi convocați la Centrele Militare Teritoriale prin ordine de chemare, în funcție de locul în care aceștia sunt înregistrați.
"Armata Națională va desfășura în lunile aprilie, mai, iunie și septembrie exerciții anuale cu rezerviștii Forțelor Armate. Durata exercițiilor va fi de cinci zile. În cadrul acestora se vor verifica aptitudinile rezerviștilor și familiarizarea acestora cu echipamentul și armamentul din dotarea Armatei Naționale.
Totodată, rezerviștii preconizați pentru participare la instruiri vor fi chemați la Centrele Militare Teritoriale prin ordine de chemare, la locul unde aceștia au viza de reședință.
Exercițiile se desfășoară în conformitate cu cerințele Legii nr. 1244/2002 cu privire la rezerva Forțelor Armate, precum și Planului de instruire al Armatei Naționale pentru anul 2024.
Astfel de exerciții au fost organizate și în anii precedenți. Anul trecut, rezerviștii s-au întrunit la exerciții în lunile aprilie, mai, iunie și septembrie.